**MUNICIPIUL SATU MARE**

**Aparatul de specialitate al Primarului**

**Serviciul Patrimoniu, Concesionări, Închirieri**

**Nr. 53581/18.09.2024**

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri, formulează următorul:

 **RAPORT DE SPECIALITATE**

la proiectul de hotărâre pentru modificarea Anexei la Hotărârea Consiliului Local al municipiului Satu Mare nr. 59/29.02.2024

Prin Hotărârea Consiliului Local al municipiului Satu Mare nr. 59/29.02.2024 s-a aprobat darea în folosință gratuită a imobilului în suprafață de 174,76 mp, situat în Municipiul Satu Mare, B-dul Sănătății Bl.K21, către Agenția Națională Antidrog - Centrul de Prevenire, Evaluare și Consiliere Antidrog Satu Mare, pe o perioadă de 1(un) an, în scopul desfășurării activității de prevenire, evaluare și consiliere antidrog. Totodată la art. 2 din hotărârea anterior menționată s-a aprobat forma și conținutul Contractului de comodat, conform Anexei.

Agenţia Naţională Antidrog – respectiv Centrul Regional de Prevenire, Evaluare şi Consiliere Antidrog Satu Mare este un serviciu public abilitat şi specializat în prevenirea consumului de droguri şi în asistenţa persoanelor consumatoare de droguri la nivelul judeţului Satu Mare şi vine în sprijinul nevoilor identificate la nivelul populaţiei din municipiul Satu Mare, în vederea facilităţii accesului la serviciile gratuite de asistenţă (evaluare, consiliere medicală şi psihologică, tratament) şi la informare în şcoli, familie şi comunitate.

 În conformitate cu prevederile art. 350 alin. (2) din Codul administrativ, titularul dreptului de folosinţă are obligaţia de a prezenta anual Consiliului Local al municipiului Satu Mare rapoarte privind activitatea de utilitate publică desfăşurată.

 Având în vedere că Agenţia este un serviciu public şi nu o persoană juridică de utilitate publică, se impune eliminarea literei f) a art. IV, punctul 4.1 din contractul de comodat.

 Luând în considerare cele de mai sus şi ţinând cont de prevederile art. 129 alin. (2) lit. c) din OUG nr. 57/2019 privind Codul administrativ,cu modificările și completările ulterioare, potrivit căruia Consiliul local are atribuţii în administrarea

domeniului privat al municipiului, înaintăm prezentul proiect de hotărâre consiliului local cu propunere de aprobare

  **Şef Serviciu**

 **Faur Mihaela**

Faur Mihaela2 ex